recursal/SuperWikiNEXT-32B huggingface dataset:
**Al-Alam masjidi** — Indoneziyaning Janubi-Sharqiy Sulavesi privinsiyasi Kendari shahridagi masjid. Masjid ziyorat turizmi uchun mo‘ljallangan. Masjidning diqqatga sazovor xususiyatlari uning Kendari koʻrfazining oʻrtasida joylashganligi va Dubaydagi Burj Al-Arabga oʻxshash noyob minoralarni oʻz ichiga olishidadir.

Tavsif
------

Masjidga poydevor qo‘yish 2010-yilda Janubi-Sharqiy Sulavesi privinsiyasi sobiq gubernatori Nur Alam tomonidan boshlangan. Masjid 2018-yilda ochilgan. Masjid nomi sobiq gubernator ismidan olingan.

Masjid Kendari koʻrfazining oʻrtasida joylashgan boʻlib, Al-Alam masjidi koʻchasi bilan tutashgan. Suv toshqini paytida masjid okeanda suzib yurgandek taassurot qoldiradi. Bu Jiddadagi Al-Rahma masjidi va Kasablankadagi Hasan II masjididan keyin dunyodagi uchinchi suzuvchi masjid hisoblanadi.

Arxitektura jihatidan masjid Saudiya Arabistonining Madina shahridagi Al-Masjid an-Nabaviydan ilhomlangan. Masjidning toʻrtta minorasi Dubaydagi Burj Al-Arab hashamatli mehmonxonasi shaklida qurilgan. Asosiy gumbaz sakkizta gul bargining ochilish va yopilish mexanizmiga ega yarim doira asosga tayangan. Sakkiz raqami ramziy maʼnoda islomni, shuningdek, mahalliy qahramon Xalu Oleoni anglatadi. Gumbaz mexanizmida Germaniya texnologiyasidan foydalaniladi va u al-Masjid an-Nabaviy gumbaziga oʻxshaydi. Masjidning old hovlisida soyabonlar ham mavjud, ular asosiy maydon toʻlganida qoʻshimcha ibodat joyi sifatida ishlatiladi. Ushbu soyabonlarning koʻrinishida ham Madina masjidini taqlid qilingan.

Manbalar
--------

1. 1 2 3 4  Indah Tak Bertepi, Yuk Intip Sejarah Masjid Apung Al-Alam di Kendari. *Suara*. Retrieved April 6, 2021.
2. 1 2 3 4 5 6  Keindahan dan Keunikan Masjid Al – Alam Sulawesi tenggara. *RRI*. Retrieved April 6, 2021.
3. ↑  .
4. 1 2 3 4  Foto: Keindahan Masjid Al Alam, Berdiri Megah di Tengah Teluk Kendari. *Kumaparan*. Retrieved April 6, 2021.
**"Ukraina — ozod qiluvchilarga" yodgorligi — Ukraina respublikasi, Zakarpatye viloyati** Ujgorod shahrida oʻrnatilgan yodgorlik.

Meʼmorlar O. Stukalova va A. Snitsarev va haykaltaroshlar V. Znobi hamda I. Znobi loyihasi asosida barpo qilingan.

1970-yil 8-mayda fashizm ustidan qozonilgan gʻalabaning 25-yilligi munosabati bilan Ukraina SSR aholisi nomidan Sovet ozod qiluvchi askarlari sharafiga minnatdorchilik sifatida oʻrnatilgan.

Yodgorlikda bir qoʻlida ozodlik bayrogʻini, ikkinchisida avtomat koʻtargan askar haykali tasvirlangan. Bronzadan quyilgan haykal andezit tagkursiga oʻrnatilgan boʻlib, balandligi 11 metr va ogʻirligi 19 tonnani tashkil qiladi. Yodgorlik yonida „Ulugʻ Vatan urushi davrida Sovet qoʻshinlarining Ukraina SSRni fashist bosqinchilaridan ozod qilish uchun olib borgan janglari shu yerda yakunlandi" degan yozuv bitilgan tosh ham bor.

Yodgorlik Ukraina va Slovakiya davlat chegarasi yaqinida, Ujgorod shahridan 1 km uzoqlikda Sobranetskaya koʻchasida, Ujgorod nazorat punkti yonida joylashgan.

Manbalar
--------

Havolalar
---------

* Ujgorod arxitekturasi — Ujgorod haykallari va yodgorliklari
* "Ukraina-osvoboditelyam-" Wikimapia-da „Ukraina-ozod qiluvchilar"
**Dialektologia** (dialekt va ... logiya) — tilshunoslik sohasi. Tilning mavjud lahjalari, shevalarini oʻrganadi. Unda lahja va shevalarning fonetik, morfologik, sintaktik va leksik xususiyatlari tavsif qilinadi. Milliy tilning paydo boʻlishi va rivojida shevalarning tutgan oʻrni, milliy tilga asos boʻlgan shevalar aniqlanadi. Shevalararo, shuningdek, adabiy til va qardosh tillar bilan ularning munosabatlari belgilanadi. Shevalarning tarqalish chegaralari — lingvistik geografiya tomonidan oʻrganiladi. Bu jihatdan Dialektologia ikkiga: 1) tasviriy (yoki dialektografia); 2) tarixiyga ajraladi. Birinchisida mahalliy lahja va shevalarning fonetik tuzilishi, grammatik qurilishi, leksik tarkibi haqida mufassal maʼlu-mot beriladi. Ikkinchisida tilning dialektal xususiyatlarini qayd etish bilan birga, ularning kelib chiqishi, rivojlanishi va shakllanish tarixi oʻrganiladi. Dialektologia tadqiqotlari tilning grammatik, leksik, orfografik va orfoetik meʼyorlarini belgilashda mu-him ahamiyatga ega. Dialektologia tilshunoslik, etnografiya, folklor va b. bilan jips aloqada rivojlanadi. Fattoh Abdullayev, Gʻozi Olim Yunusov, A. K.. Borovkov, Shonozar Shoabdurahmonov va b. oʻzbek dialektologiasi rivojiga sezilarli hissa qoʻshgan.

Adabiyot
--------

* OʻzME. Birinchi jilDialektologia Toshkent, 2000-yil
* Reshetov V. V. Shoabdurax-monov Sh. Oʻzbek dialektologiyasi, T. 1962.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Geokimyoviy jarayonlar** - togʻ jinslari, minerallar, shuningdek ularni hosil qilgan eritma va qorishmalarning kimyoviy tarkibini oʻzgarish jarayonlari. G. j. natijasida kimyoviy elementlar migratsiyasi (baʼzilarining yoʻqolishi, boshqalarining kelib qolishi va konsentratsiyalanishi), ularning valentlik nisbatini oʻzgarishi sodir boʻladi. G. j. litosfera, gidrosfera va atmosferaning pastki qatlamlarida yaxshi oʻrganilgan. Yerning yuqori mantiya sida buladigan G. j. toʻgʻrisida maʼlumotlar juda kam. Yerning quyi mantiya va yadrosidagi G. j. toʻgʻrisida faqat gipotezalar maʼlum. G. j. geologik tarix oldi, endogen, ekzogen va metamorfogen xillariga boʻlinadi. Geologik tarix oldi G. j. Yerning hosil boʻlishi bilan bogʻliq boʻlgan jarayonlarni qamrab olgan. Endogen G. j. magmaning Yer yuqori mantiyasidan kelib chiqishi, gazeizlanishi va turli kismlarga ajralishi bilan boshlanadi. Magmaning differeniiyasi natijasida undan turli tarkib va tuzilishli minerallar hosil boʻladi. Asosli va oʻta asosli magma soviganda undan birinchi navbatda temir, magniy, kalsiy, xrom, titan, platina va platina guruxining elementlari qattiq fazaga oʻtadi. Soʻngra oʻta asosli va asosli togʻ jinslari va ular bilan birgalikda magnetit, xromit va b. rudali minerallar hosil boʻladi.

Ekzogen G. j. Yerning yuza qismida kislorod ishtirokida sodir boʻladi va togʻ jinslari va ulardagi minerallarning nurashini hammaturlari (parchalanish, gidrotatsiyalanish, karbonatlanish va b.)ni oʻz ichiga oladi. Ekzogen G. j. 10 xilga: tub gipergenez, pedogenez, singenez, diagenez, katagenez, galogenez, gidrogenez, mexanogenez, biogenez va texnogenezga boʻlinadi. Baʼzi elementlarning hosil bulishi uchun alohida G. j. boʻlishi shart. Mas, galogenez jarayoni — kaliy, natriy, magniy, xlor sulfata; biogenez — uglerod, azot, fosfor, yod, brom, oltingugurtning paydo bulishida muhim rol uynaydi.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Ukraina kristalli qalqoni** — Sharqiy Yevropa platformasi jan.gʻarbiy qismi fundamentining palaxsali koʻtarilishi. Dnepr daryosining oʻrta va quyi oqimi boʻylab choʻzilgan boʻlib, maydoni 200 ming km² atrofida. Burmalangan fundament meridional chuqur yoriqlar bilan VolinPodolsk, Belaya SerkovOdessa, Kirovfad, Dnepr oldi va Azov oldi bloklariga boʻlingan. Ukraina kristalli qalqoniq. katarxey granitgneyslari va turli shox aldamchisi — biotitli gneyslardan iborat. Bularga organik moddalarga boy jinslardan hosil boʻlgan fafit va fafitli gneys konlari yondashgan. Arxey kalin qatlamida asosli va oʻta asos jinslar hamda fanit intruziyalari bor. Krivoy Rog svitasining umumiy qalinligi 1500 m boʻlib, qumtosh, kvarsit, fillit, talk, seritsit, xloritli slanetslar va karbonat jinslaridan iborat. Ukraina kristalli qalqoniq.ning kristalli fundamenti joylarda kaynozoy yotqiziqlari bilan qoplangan. Ukraina kristalli qalqoniq.ga Krivoy Rog temir rudali xavzasi yondashgan. Kalqonni qoplagan togʻ jinslari bilan Dneprovsk qoʻngʻir kumir havzasi, Nikopol marganets rudalari koni bogʻliq.

  

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Geofizik anomaliyalar** - Yer fizik maydoni qiymatining togʻ jinslari fizik xususiyatlaridagi farqi va ular tuzilishi hamda tarkibining bir xil emasligi sababli umumiy (normadagi) qiymatdan ogʻishi. G. a.ga qarab Yerning ichki tuzilishi va Yer poʻstini, ayniqsa uning yuqori qismini oʻrganadilar. G. a. maydonning geologik tuzilishiga, togʻ jinslari tarkibiga, yer yoriqlariga bogʻliq. G. a.ning intensivligi yer yuzasining har bir nuqtasida kuzatilayotgan va normadagi (nazariy) fizik maydoni koʻlami qiymatining farqi bilan belgilanadi. Bu geologik tuzilishi bir xil jinsdan deb faraz qilingan va Yer qaʼri moddalari fizik xususiyatlarining tegishlicha taqsimlanishi asosida hisoblab chiqiladi. Gravitatsion, magnit, seysmik, termik, elektr, radioaktiv va b. anomaliyalar farq qilinadi. Yerning normal gravitatsion, geomagnit va geotermik maydonlari eng koʻp tadqiq etilgan. G. a. ularning tabiatini aniqlash, Yerning chuqur qatlamlarini oʻrganish, foydali qazilmalarni bashoratlash, qidirish va razvedka qilish maqsadida oʻrganiladi.

Adabiyotlar
-----------

* OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ukraina quruqlik qoʻshinlari kuni** (*ukraincha „Den Suxoputnix vіysk Ukraїni"*) ― har yili 12-dekabrda mamlakatda nishonlanadigan Ukraina quruqlikdagi qoʻshinlarining barcha xodimlari va harbiy xizmatchilari uchun milliy kasb bayramidir.

„Ukraina quruqlik qoʻshinlari kuni" Ukraina rasmiy taqvimida nisbatan yaqinda, ikkinchi ming yillikning oxirida, 1997-yilda paydo boʻldi (1996-yildagi „Ukraina Qurolli Kuchlari toʻgʻrisida"gi Ukraina qonunining 4-moddasiga muvofiq Prezident farmoni asosida Ukraina Qurolli Kuchlari Quruqlik Qoʻshinlari tashkil etilganidan keyingi yil), 1997-yil 18-oktabrda mamlakat poytaxti qahramon-shahar Kievda, Ukrainaning ikkinchi Prezidenti Leonid Danilovich Kuchma 1167/97-sonli „*Ukraina quruqlikdagi kuchlari kuni toʻgʻrisida*"gi farmonni imzoladi, unda har yili 12-dekabrni Ukrainada nishonlash belgilandi. Leonid Kuchmaning Prezident farmonida, xususan, ushbu bayram joriy etilgani aytilgan: „*Ukraina Qurolli Kuchlarining eng koʻp sonli boʻlimi sifatida Ukraina quruqlikdagi qoʻshinlarining davlat mudofaa qobiliyatini taʼminlashdagi xizmatlarini hisobga olgan holda*".

2009-yilda Ukrainaning uchinchi Prezidenti Viktor Andreyevich Yushenko harbiylarni Quruqlikdagi qoʻshinlar kuni bilan tabriklar ekan, quyidagi soʻzlarni aytgani bejiz emas:

> 
> *Sizga sodiq xizmatingiz va mashaqqatli mehnatingiz uchun Ukraina davlati nomidan minnatdorchilik bildiraman. Ishonamanki, sizning saʼy-harakatlaringiz tufayli xalqimiz tinchligi va osoyishtaligi, Ukrainaning hududiy yaxlitligi va suvereniteti hamisha ishonchli himoya qilinadi… Quruqlikdagi qoʻshinlar Ukraina armiyasining asosi sifatida mamlakat mudofaa qobiliyatini taʼminlashda hal qiluvchi rol oʻynaydi…*
> 
> 
> 

Ukraina quruqlikdagi qoʻshinlariga quyidagilar kiradi: Mexaniklashtirilgan va tank qoʻshinlari, Raketa qoʻshinlari va artilleriya qoʻshinlari, Armiya aviatsiyasi, Aeromobil qoʻshinlar, Havo mudofaasi qoʻshinlari. Ushbu harbiy sohalarning baʼzilari ham oʻzlarining tor kasbiy bayramlariga ega, masalan: Tankchi kuni, Raketa kuchlari va artilleriya kuni, Havo mudofaasi kuni va boshqalar. Shunga qaramay, Ukraina armiyasining bosh qoʻmondoni quruqlikdagi kuchlarning turli boʻlinmalari oʻrtasida qurol-yarogʻlarning birodarligini mustahkamlash uchun ularga qoʻshimcha ravishda „Ukraina quruqlik qoʻshinlari kuni" ni yaratishni zarur deb hisobladi.

Manbalar
--------

1. ↑  Den suxoputnix voysk Ukraini — 12-dekabrya. Istoriya i osobennosti prazdnika v proekte Kalendar Prazdnikov 2010
2. ↑  Den suxoputnix voysk Ukraini — 12-dekabrya. Istoriya i osobennosti prazdnika v proekte Kalendar Prazdnikov 2010
3. ↑  %2F97 Pro Den Suxoputnix vіysk Ukraїni| vіd 18.10.1997 № 1167/97
4. ↑  uk:День танкістів
5. ↑  uk:День ракетних військ і артилерії
6. ↑  uk:День Військ Протиповітряної оборони

Yana qarang
-----------

* Quruqlikdagi kuchlar kuni
* Ukraina Qurolli Kuchlari kuni

Havolalar
---------

* Про День Сухопутних військ України | від 18.10.1997 № 1167/97
**Geofizik yoʻldosh** - Yer sunʼiy yoʻldoshi (YESY) orbitasidan turib, Yerning geofizik parametrlari — atmosferasining zichligini, geomagnit maydonini, radiatsion maydonini tadqiq etish uchun uchirilgan sunʼiy yoʻldosh. Shunday turdagi birinchi YESY — sobiq Ittifoqda 1958 yilda uchirilgan Yerning uchinchi sunʼiy yoʻldoshi edi. 1964 yil va undan keyingi yillarda AQSH orbital geofizik rasadxonalari seriyasini, qutb yogʻdulari hamda kutb "qalpoq" lari (muzliklari)ni tadqiq qilish uchun qutbiy orbital geofizik rasadxonalarni uchirdi. Baʼzi hollarda YESYlaridagi oʻlchashlar yer sirtidagi st-yalardan oʻlchashlar maxsus dasturi bilan uygʻunlashtirilgan holda amalga oshirildi. G. y.lari ichida meteorologik YESY alohida oʻrin tutadi. Geofizik kuzatishlar orbital st-yalardan amalga oshiriladigan kompleks tadqiqotlar dasturining tarkibiy qismi ham boʻlishi mumkin.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
„**Statistika xodimlari kuni**" (*ukr. Statistikachilar kuni*) — har yili 5-dekabrda Ukrainada statistika xodimlarining milliy kasb bayrami.

„Ukraina statistika xodimlari kuni" rasmiy davlat kasb bayrami maqomini nisbatan yaqinda, uchinchi ming yillik boshlarida oldi. 2002-yil 2-dekabrda Ukraina Respublikasining poytaxti, qahramon shahar Kiyevda Ukrainaning ikkinchi Prezidenti Leonid Danilovich Kuchma № 1120/2002-sonli „Ukrainada statistika xodimlari kuni toʻgʻrisida"gi farmonni imzoladi. Unda statistika xodimlari kuni har yili 5-dekabrda nishonlanash belgilangan edi. Davlat rahbari Leonid Kuchmaning farmonida mamlakatda yangi kasb bayrami joriy etilishi borasida jumladan shunday deyiladi: „*Ukraina Davlat statistika qoʻmitasi tashabbusini qoʻllab-quvvatlash va ushbu soha xodimlarining davlat iqtisodiyoti rivojiga qoʻshgan salmoqli hissasini inobatga olgan holda"*.

Aytish mumkinki, ushbu bayram joriy etilishi Ukraina hukumatining respublika statistika sohasining barcha xodimlarining mashaqqatli va mas’uliyatli mehnati eʼtirofidir. Buni Leonid Kuchmaning „Statistika xodimlari kuni toʻgʻrisida"gi farmonni imzolaganidan keyin uch kun oʻtgach aytgan soʻzlari tasdiqlaydi:

> *"Statistikasiz biz davlat va jamiyatdagi ishlarning haqiqiy holatini bilmas edik.* *Shuning uchun ham mustaqillik yillarida umumdavlat axborot tizimining uzviy qismiga aylanib ulgurgan milliy statistika tizimisiz Ukrainani rivojlantirish mumkin emas. Joriy yilda Statistika xodimlari kuni mamlakatimizda birinchi marta nishonlanmoqda.* *Uning tashkil etilishini mehnatingizga berilgan yuksak baho deb bilaman".*
> 
> 

Bu kunning sanasi tasodifan tanlanmagan va 2001-yilda Ukraina statistika xodimlari tomonidan amalga oshirish boshlangan ilk keng koʻlamli amaliyot bilan bogʻliq. Oʻshanda birinchi Butun Ukraina aholini roʻyxatga olish boshlangan edi.

„Ukraina statistika xodimlari kuni" dam olish kuni hisoblanmaydi. Bayram sanasi dam olish kuniga toʻgʻri kelishi, istisno.

Manbalar
--------

1. ↑  Den rabotnikov statistiki Ukraini — 5-dekabrya. Istoriya i osobennosti prazdnika v proekte Kalendar Prazdnikov 2010
2. ↑  %2F2002 Pro Den pratsіvnikіv statistiki| vіd 02.12.2002 № 1120/2002
3. ↑  Den rabotnika statistiki. — Novosti — Telekompaniya 11 kanal, Dnepropetrovsk, Ukraina

Yana qarang
-----------

* Belarus davlat statistika xodimlari kuni

Havolalar
---------

* %2F2002 „Pro Den pratsіvnikіv statistiki"
Kindik
**Kindik**, kindik tizimchasi — odam va platsentali sut emizuvchi hayvonlarda homilani ona organizmi bilan bogʻlab turadigan (platsenta orqali) tizimchasimon anatomik tuzilma, aʼzo; tarkibida qon tomirlar, allotois yoʻli va h.k. boʻladi. K. orqali homila — platsenta qon aylanishi roʻy beradi. Asosan, dirildoq toʻqimadan tuzilgan, undan ikki arteriya va bitta vena oʻtadi. Bola tugʻilgach, K. halqasi yaqinidan bogʻlab turib qirqiladi, uning qoldigʻi esa tez qurib, bola 5—7 kunligidayoq tushib ketadi. Tozalikka rioya qilinmasa, K. orqali infeksiya kirib, yara, kindik sepsisi va boshqa kasalliklar roʻy berishi mumkin. K. tezda bitmasa yoki chandigʻi notoʻgʻri shakllansa, vrach ga murojaat qilish kerak.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Uktam Oripovich Oripov** (1927.3.1, Jizzax shahri — 2001.15.12, Toshkent) — xirurg olim, Oʻzbekiston Fanlar akademiyasi akademik (1974), Oʻzbekistonda xizmat koʻrsatgan fan arbobi (1967), Oʻzbekistonda xizmat koʻrsatgan vrach (1958), tibbiyot fanlari doktori (1963), professor (1964). SamTIni tugatgan (1948), shu institut fakultet xirurgiyasi kafedrasida klinik ordinator (1948—50), assistent (1950—56), dotsent (195661), umumiy xirurgiya kafedrasi mudiri (1961—64), Oʻzbekiston Sogʻliqni saqlash vazirining birinchi oʻrinbosari (1964—71). Toshkent tibbiyot akademiyasi rektori va fakultet xirurgiyasi kafedrasi mudiri (1971—84), 1-Toshkent tibbiyot akademiyasi fakultet va gospital xirurgiyasi kafedrasi mudiri (1984—97), 1997-yildan Oʻzbekiston Sogʻliqni saqlash vazirligi Jigar va oʻt yoʻllari xirurgiyasi ilmiy markazi direktori. Ilmiy ishlari murakkab radiatsion jarohatlarning kechish xususiyatlarini, organizmga radiatsion nur taʼsir qilganda shikastlangan periferik nervning oʻsishini tezlashtirish, xi-rurgik kasalliklardagi autoimmun ja-rayonlarning rolini oʻrganishga, jarohatlangan oʻt yoʻlining xirurgiyasi, surunkali glomerulonefritni davolash usullari va xirurgiyaning boshqa dolzarb masalalariga bagʻishlangan. Organlarni koʻchirib oʻtqazish boʻyicha mintaqada tashkil etilgan markaz asoschisi. Oʻrta Osiyoda birinchi boʻlib odamda buyrakni koʻchirib oʻtqazgan (1972). Beruniy nomidagi Oʻzbekiston Davlat mukofoti laureati (1983). "El-yurt hurmati" ordeni bilan mukofotlangan (1998).

Manbalar
--------

* Qorin boʻshligʻi organlarining oshigʻich jarrohligi, T. 1991; Umumiy xirurgiya, T. 1994 (hamkorlikda); Texnika nalojeniya jelcheotvodyashix anastomozov mexanicheskim shvom, T. 1999 (hamkorlikda).

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  



|  |  |
| --- | --- |
| Olimlar | *Olim haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
"Geoaxborot tizimi – bu asosiy vazifalari tabiat va jamiyat hodisalarining geofazoviy ma’lumotlarini maxsus vositalar yordamida toʻplash, saqlash, boshqarish, tahlil qilish, modellashtirish va tasvirlashdan iborat boʻlgan mutaxassis va tahlilchilar boshqaruvi ostidagi umumlashgan dasturiy tizimdir"

**Geografik axborot tizimi** — asosiy vazifalari fazoviy-geografik maʼlumotlarni toʻplash, saqlash, boshqarish, tahlil qilish, modellashtirish va tasvirlashdan iborat boʻlgan mutaxassis tahlilchilar boshqaruvi ostidagi umumlashgan kompyuter tizimidir.

Sodda qilib aytganda, geografik axborot tizimi (GAT) oʻz ichiga xaritashunoslik, statistik tahlil hamda maʼlumotlar bazasini mujassamlashtiradi. GAT keng tarmoqli soha boʻlib, xaritashunoshlik, masofadan zondlash, yer tuzish, tabiiy resurslarni boshqarish, fotogrammetriya, geografiya, shaharsozlik, samoviy video hamda mahalliy qidiruv tizimlarida keng foydalanib kelinmoqda.
Bu ma'lumotlarni boshqarish, kartagrafik tasvirlar va tahlil qilish uchun yaratilgan ichki pozitsiyalangan fazoviy axborot tizimidir.
GAT bu inson faolligi va dasturiy apparatning geografik ma'lumotni saqlash, boshqarish va tasvirlashga mo'ljallangan kampyuter tizimidir.
GAT ilk bora XXasrning 60- yillarida AQSH va KANADAda harbiy maqsadlarda foydalanishi natijasida vujudga kelgan. Keyinchalik bu tizim yordamida kadastr malumotlari sifatida keng foydalanilib kelmoqda.

  


|  |  |
| --- | --- |
| Geografiya | *Geografiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |

"Geoaxborot tizimi – bu asosiy vazifalari tabiat va jamiyat hodisalarining
geofazoviy ma’lumotlarini maxsus vositalar yordamida toʻplash, saqlash,
boshqarish, tahlil qilish, modellashtirish va tasvirlashdan iborat boʻlgan
mutaxassis va tahlilchilar boshqaruvi ostidagi umumlashgan dasturiy tizimdir".
Geoaxborot tizimiga yana turlicha ta’riflar keltirish, u haqidagi
muhokamalarni davom ettirish mumkin, biroq barcha ta’riflarning zamirida
yuqorida keltirilgan asosiy ma’no yotadi. Shuning uchun keltirilgan ta’rifni bosh
ta’rif deb qabul qilish mumkin.
Yuqorida berilgan ta’rifdagi fazoviy-geografik ma’lumotlar turkumi
deganda barcha yer toʻgʻrisidagi ma’lumotlarni, jumladan koordinatalarni, yer
uchastkalari chegaralarini, ular joylashgan joy to’g’risidagi ma’lumotlarni,
joyning huquqiy va iqtisodiy ma’lumotlarini hamda ko’plab muhim bo’lgan
fazoviy ma’lumotlarni tushunish lozim.
Geoaxborot tizimining ilmiy asoslari
7
Quyidagi rasmda geoaxborot tizimining umumiy koʻrinishi keltirilgan
boʻlib, ushbu tizim turli adabiyotlarda yanada batafsilroq yoki soddalashgan
holda berilgan boʻlishi mumkin.
**Geokimyoviy davrlar**- geologik tarix bosqichi. Togʻ jinslarida qandaydir kimyoviy element yoki elementlar guruhining toʻplanishi va koʻpincha ularning muayyan tipli va tarkibli konlarining hosil boʻlishi. G. d. bir necha yuz mln. yilga teng boʻlishi mumkin. Har qaysi G. d.da maʼlum metallning yigʻilish sharoitini aniqlaydigan maʼlumotlar boʻladi. Masalan, dunyo miqyosida temirli fatsiyalari tabiritlar, temir rudali konlar va temirli kvarsitlarning jadal hosil bulishiga, ehtimol, hayotning ilk paydo bulishi. Yer atmosferasining kislorod bilan boyishi va buning natijasida Dunyo okeani suvi muhiti harakterining jiddiy oʻzgarishi sabab boʻlgan. Har bir element yoki elementlar guruhlari (xalkofil, biofil, litofil va boshqalar) uchun Yerning geologik rivojlanish jarayonida G. d. aniqlangan. Mas, Yer pustila kora slaneslarni hosil qiluvchi biofil elementlari (30 dan ziyod) uchun ketgan vaqt katarxeydan golotsengacha boʻlib, 3,5 mlrd. yilga teng va 15 G. d.dan iborat. Yirik, jahonga molik hisoblangan Vitvatersrand (Janubiy Afrika), Muruntov oltin konlari, Germaniya, Polsha va b. joylardagi mis konlari oʻsha davrlarda hosil boʻlgan.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Geografik landshaft** - Yer geografik qobigʻining tabiiy taraqqiyot davomida vujudga kelgan va oʻz tabiati bilan boshqa joylardan farq qiladigan qismi. Keng maʼnoda geografik yoki tabiiy hududiy majmua (mas, tayga zonasi, shu zonaning ayrim provinsiyasi yoki rni, botqoqlik hudud va h. k.); baʼzan G. l. terminiga tipologik maʼno ham beriladi (tayga landshaf-ti, botqoklik landshafti deganda oʻz tabiatiga koʻra oʻxshash, lekin bir-biridan uzoqda boʻlgan joylar tushuniladi). Tor maʼnoda G. l. kelib chiqishi va taraqqiyot tarixiga koʻra bir xil, geologik fundamenta bir butun, relyefi bir tipda, iqlimi umumiy, gidrotermik sharoiti, tuproqlari, biotsenozlari oʻxshash boʻlgan muayyan hudud. Shu maʼnoda G. l. tabiiy geografik rayonlashtirish kategoriyalaridan biri. Landshaftlar haqidagi taʼlimotni rivojlantirishga L. S. Berg salmoqli hissa qoʻshgan G. l.ni oʻrganish katta amaliy ahamiyatga ega, chunki kishilik jamiyatining xoʻjalik faoliyati umuman geografik muhitda emas, balki muayyan G. l.da oʻtadi (qarang Madaniy landshaft). Har bir G. l.ning tuzilishini moddalar va energiya almashinishi jarayonlari aniqlaydi.

Adabiyotlar
-----------

* OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Viterit** [ingliz olimi W. Withering (1741—1799) nomidan] — karbonatlar sinfiga kiruvchi mineral. Kimyoviy formulasi VaSO3. Rombik singoniyali. Rangi oq, kulrang , sariq, baʼzan rangsiz. Yaxlit buyraksimon, sharsimon, tolasimon agregatlar, kamdan kam kristallar. Qattikligi 3—3,5, s. og. 4,3. V. changi odam organizmiga zaharli taʼsir etadi. Odatda gidrotermal konlarda kalsit, dolomit Rv, Zn, Fe sulfidlari, koʻpincha barit bilan birga uchraydi. Ekzogen sharoitda hosil boʻlgan turlari maʼlum. V.ning yirik konlari juda kam. Yagona oʻziga xos V. koni Angliyada (Nortumberlend). Chuqurlikdagi issiq suvlardan hosil boʻladi. V. bariy va uning tuzlari olinadigan ruda. RF (Chelyabinsk viloyati), Ukraina (Donbass, Podoliya va b.), Turkmanistonda topilgan. Oʻzbekistonda barit tomirlarida uchraydi (Qurama tizmasi va b.). Rezina va qogʻoz sanoatida, yuqori sifatli oq boʻyoq tayyorlashda ishlatiladi.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Mahmud Torobitepa** — Oʻzbekistondagi madaniy meros obyekti. Arxeologiya yodgorligi. Obyekt davri: VI—VIII asrlar. Buxoro viloyatining Jondor tumanida joylashgan. Obyekt manzili: "Darveshi" MFY,Oʻrikzor qishlogʻi. Koʻchmas mulkka boʻlgan huquq: Davlat mulki. Buxoro viloyati madaniy meros boshqarmasi operativ boshqaruv huquqi asosida. Oʻzbekiston Respublikasi Vazirlar Mahkamasining qarori bilan 2019-yil 4-oktabrda Moddiy madaniy merosning koʻchmas mulk obyektlari milliy roʻyxatiga kiritilgan — davlat muhofazasiga olingan.

```
   == Manbalar ==
```

1. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Lex.uz*.
2. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Backend.madaniymeros.uz*.
 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ismena** (qadimgi yunoncha: *Ἰσμήνη* qadimgi yunoncha: *Ἰσμήνη*) — yunon afsonasiga koʻra, beotiy qahramoni, beotiy jamoalaridan birining asoschisi hisoblanadi.

Edip haqidagi afsonalarning turli turlarida Ismene uning qizi Iokastdan [1] yoki Evriganeyadan boʻlgan deb sanaladi.]Sofoklda sayr qilayotgan Attikdagi otasiga qoʻshiladi.

Ion Xiosskning yozishicha, Ismene va Antigona Gera ibodatxonasida Laodamant (Eteoklning oʻgʻli) tomonidan yoqib yuborilgan.

Shoir Mimnermning yozishicha, Ismene maʼlum bir Feoklimenga oshiq boʻlgan va Afinaning taklifiga koʻra, u bilan uchrashuv paytida Tidey tomonidan oʻldirilgan, manbaga koʻra u ham Ismene nomi bilan mashhur boʻlgan. Esxilning „Fivga qarshi chiqqan yettilik" tragediyasining qahramon ayoli, shuningdek, Sofoklning „Kolondagi Edip" va „Antigona" tragediyalarining qahramoni hisoblangan. Ikkinchisi tufayli u fivab afsonaviy tsiklida ham katta ahamiyatga ega boʻlgan.

1878-yilda kashf etilgan asteroid (190) Ismena nomi bilan atalgan.

Manbalar
--------

1. ↑   Мифы народов мира. М. 1991-92. В 2 т. Т.1. С.570-571
2. ↑   Псевдо-Аполлодор. Мифологическая библиотека III 5, 8
3. ↑   Щукарев А. Н. Исмена // Энциклопедический словарь Брокгауза и Ефрона : в 86 т. (82 т. и 4 доп.). — СПб. 1890—1907.
4. ↑   Салустий. Предисловие к «Антигоне» // Софокл. Драмы. М. 1990. С.458
5. ↑  Антигона
**Mahmud Injir Fagʻnaviy** (vaf. 1317) — murshid, naqshbandiya tariqatidagi 12-shayx.

Biografiyasi
------------

Buxoro va Gʻijduvon oraligʻida (Buxorodan 20 km uzoqlikda) joylashgan Babkent (hozirgi Vobkent) shahri yaqinidagi Fagʻnaviy qishlogʻida tugʻilgan. Uning qabri Buxorodan o‘n besh kilometr uzoqlikda, Shofirkon shahri yaqinidagi Injirbog‘ qishlog‘ida joylashgan. Oʻz vaqtida duradgorlik va qurilish savdosi bilan shugʻullangan, uylar qurgan. Shayx Mahmudning ustozlik qilishda davom etgan ikki oʻrinbosari boʻlgan. Ulardan biri Ali Ramitoniy, ikkinchisi Sayyid Mir Kulolning ukasi Amir Xurd Vobkandiydir.

Fagʻnaviy oʻrta boʻyli, yuzi jilmayib turar, burni chiroyli, ogʻzi biroz katta edi. Oq tanli, qora soqolli. Uning boshida doim oq salla bor edi. Xulq-atvori jihatidan u Muso paygʻambarga oʻxshardi, taqvodor va solih kishi edi.

Shayx bilmi haqida
------------------

Murshidining koʻrsatmasi va izni bilan ularning tariqat yoʻlining asosi boʻlgan yashirin zikrni baland ovozda oʻqidi. Chunki u shayx Revgariy Xoja Orifdan baland zikr meros qilib olgan.

Shayx Mahmud Fagʻnaviy koʻp vaqtini masjidda, itikofda o‘tkazar edi. Shayx Hofiz ad Din undan jahriy zikrini qanday niyat bilan oʻtkazayotganini soʻradi. U javob berdi: „Uxlayotganlarni (dunyoga shoʻngʻib) uygʻotishni, gʻaflatlarni Allohga yuzlanishga chaqirishni, haq yoʻlini – tariqatni tutib, Allohga chin dildan tavba qilishini xohlayman. Zero, tavba saodatning kaliti va baxtning belgisidir". Shayx Hofiziddin: "Niyating toʻgʻri, jahriy zikr qilishing mumkin", deb javob qaytardi.

Shayx Hofiziddin, shuningdek, munosib zikr va uni buzishi mumkin boʻlgan zikrni farqlash uchun jahriy zikri kimga ruxsat etilgani haqida tushuntirishni soʻradi. Shayx Mahmud javob berdi: „Zikri jahrini tili yolgʻon va boʻhtondan xoli, bachadoni haromdan pok boʻlgan, qalbi ikkiyuzlama va kibrdan xoli, siri botil va mayda-chuydalikdan xoli boʻlgan kishi qila oladi" deb javob qaytardi.

Manbalar
--------

1. ↑  „Махмуд Инджир Фагнави | Исламский русскоязычный портал — IslamDag.ru". 11-oktabr 2011-yilda asl nusxadan arxivlandi. Qaraldi: 17-may 2011-yil.
2. ↑  „Махмуд Инджир Фагнави". 23-oktabr 2018-yilda asl nusxadan arxivlandi. Qaraldi: 14-iyul 2022-yil.
3. ↑  „МИЛОСТЬ ВСЕВЫШНЕГО ДЛЯ УММЫ |". 4-mart 2016-yilda asl nusxadan arxivlandi. Qaraldi: 17-may 2011-yil.
**Ismoil Yusupovich Ibodov** (1927.25.10 - Andijon - 1998.1.5) - xirurg, Oʻzbekistonda xizmat koʻrsatgan fan arbobi (1980), tibbiyot fanlari doktori (1969), professor (1971). Toshkent tibbiyot akademiyasi (1953). Andijon viloyat kasalxonasi xirurgiya boʻlimida ordinator (1953— 58), Anjidon tibbiyot instituti umumiy xirurgiya kafedrasi assistenta, dotsenti, kafedra mudiri va professor (1958— 96). Ilmiy ishlari, asosan, meʼda-ichak, jigar va buyrak kasalliklarining kelib chiqish sabablari, ularning oldini olish va davolash masalalariga bagʻishlangan. Bolalarda siydik toshini olish operatsiyasida qovuqni yuqoridan kesib, bir qatorli chok solish usulini amalda joriy etgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



|  |  |
| --- | --- |
| Olimlar | *Olim haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Sulton akbariy** (taxallusi; asl ism-sharifi Akbarov Sulton) (1923.3.12 —Toshkent—1997.3.6) — shoir, jurnalist. Oʻzbekistonda xizmat koʻrsatgan madaniyat xodimi. Toshkent pedagogika institutini tugatgan (1942). Ikkinchi jahon urushi qatnashchisi (1942—45). "Lenin uchquni" (1946—47), "Yosh leninchi" (1952—53), "Qizil Oʻzbekiston" (1953—59) gaz. larida ishlagan. Badiiy adabiyot nashriyotida bosh muharrir (1960—63), "Toshkent haqiqati", "Sirdaryo haqiqati" gaz. larida masʼul kotib, muharrir oʻrinbosari (1963—64). "Sharq yudduzi" (1964—66), "Guliston" (1968) jurnalilarida boʻlim mudiri, masʼul kotib, "Oʻqituvchilar gazetasi"da muharrir oʻrinbosari (1968-yildan). Ijodi 1940-yildan boshlangan. Baxshiyona uslubda ijod qilgan. "Imonim, eʼtiqodim", "Yaralangan qoʻshiqlar", "Suluv suluv emas, suygan suluv", "Shukrona", "Mehrigiyo" (1956), "Dovon va devon", "Koʻngil ohanglari" (1968) va boshqa sheʼriy toʻplamlar muallifi. S.A. dostonnavis sifatida ham koʻplab asarlar yozgan: "Girdob", (1964), "Us tod" (1970), "Qatagʻon" (1992). Qirgʻiz eposi "Manasning 3-kitobini oʻzbek tiliga tarjima qilgan.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Категория:Персоналии по алфавиту
Категория:Википедия:Статьи без изображений (тип: человек)

**Abdu Jalol** taxalluslari - Usto Jalil ( XVII asr oxiri, Rishton, Qoʻqon xonligi, - XIXasr oxiri, Rishton, Qoʻqon xonligi) - XIX asr Rishtonning mashhur kulolchisi. Ular ukasi Abdu Jamil (Usto Kuri) bilan birgalikda Eronning Qashg‘ar shahrida fayans – chinni yasash texnikasi o‘rganganlar va Rishtonda bu qadimiy yo‘qolgan ishlab chiqarish texnikasini tiklaganlar. Ular chinni tayyorlash retseptini Abdulla Kulol (Kali Abdullo)ning shogirdiga berishgan. Ulug‘ usta Farg‘ona vodiysidagi barcha kulollar uchun Usto oqsoqoldir.

Biografiya
----------

Abdu Jalol XVIII asr oxirida Rishtonda (Roshidon) Qoʻqon xonlari davrida irsiy kulol oilasida tugʻilgan. Ular ukasi Abdu Jamil bilan birga Rishtonning ko‘plab ustalariga kulolchilikni o‘rgatishgan, ularga Usto (Ustoz) boʻlishgan.

Rishton kulollari ijodining jonli namunasi sifatida Qoʻqon hukmdori Xudoyorxonning boshpanasi boʻlgan XIX asr Oʻrda saroyining meʼmoriy yodgorligi hisoblanadi. Saroyning qurilishi 1863-yildan 1870-yilgacha amalga oshirilgan, unda 16 mingdan ortiq kishi ishlagan.

Fasadning koshinli qoplamali dizayni aka-uka Abdu Jalol (Usto Jalil) va Abdu Jamil (Usto Kuri) va Abdulla Kulol (Kali Abdullo)larga topshirilgan bo'lib, ular o'z shogirdlari bilan saroyga yuz tutishda asosiy usta bo'lgan va bu ishnini 1873 yilda yakunlashgan.

Sopol bezakning umumiy badiiy effektini yaratishda rishtonlik hunarmandlar saroy qurilishiga nafaqat o‘zlarining sevimli texnikalarini, balki yuqori texnologik sifatdagi loyni ham olib kelishgan. Bezaklar asosan turli xil shakldagi - cho'zinchoq, kvadrat, romboid, yulduzlar ko'rinishidagi rangli sirlangan g'ishtlarning mozaikasidan iborat boʻlgan. O'nlab kalligrafik yozuvlar dizaynga ajoyib go'zallik bag'ishlasa, uning kufiy yozuvi suvli ultramarin fonida oq g'ishtlarda yotqizilgan. Bundan tashqari, gulli naqshli sirlangan mayolika plitalari ham muhim o'rinni egallaydi.

Xudoyorxon Abdu Jalol (Usto Jalil), Abdu Jamil (Usto Kuri) va Abdulla Kulol (Kali Abdullo) ijodini yuksak baholagan, moddiy mukofotlardan tashqari uning topshirig‘iga ko‘ra janubiy qanotda kufiy yozuvi so‘zlari aks ettirilgan. saroy fasadining: "San’ati Behzod san’atidek san’atkor, ziynatlangan tosh plitalar" asari Rishton ustalariga bag‘ishlangan bo‘lib, ular Xudoyorxon va O‘rda saroyi bilan birga O‘rta Osiyo tarixiga kirgan.

Abdu Jalol (Usto Jalil) asarlari O‘zbekiston Davlat san’at muzeyi fondidan joy olgan.
**Luis Oswaldo Gómez Cáceres** (talaffuzi: *Luis Osvaldo Gomes Kaseres*) — 1972-yil 20-aprel, Guayaquil shahrida tugʻilgan. Ekvadorlik futbolchi, yarim himoyachi.

Jamoalardagi faoliyati
----------------------

Luis Gómez oʻzining professional futbolchilik faoliyatini boshlagan va uning koʻp qismini „Barcelona" jamoasida oʻtkazgan. 1992-yilda Ekvador A seriyasida uning tarkibida debyut qilgan. 1994-yilda Luis Gómez poytaxt „Deportivo Quito" klubiga koʻchib oʻtdi, ammo 1995-yilda u „Barcelona" klubiga qaytib keldi va u bilan Ekvador chempionligini qoʻlga kiritdi. 1997-yilda Guayaquil jamoasi bu muvaffaqiyatni takrorladi va 1998-yilda Luis Gómez oʻz tarkibida Libertadores kubogi finalchisiga aylandi. 1999-yilda Luis Gómez birinchi boʻlib xorij klubiga, Argentinaning „Ferro Carril Oeste" klubiga oʻtdi, ammo u uchun bor-yoʻgʻi 3 ta oʻyin oʻtkazgach, Luis Gómez yana „Barcelona" klubiga qaytdi. Bu davrda Luis Gómez „Barcelona" klubi bilan sezilarli yutuqlarga erisha olmadi va 2004-yilda poytaxtning „LDU Quito" jamoasida futbolchiga aylandi, u bilan 2005-yilda Klausura chempioni boʻldi. Luis Gómez professional futbolchilik faoliyatini bir yildan soʻng „Universidad Católica" jamoasida yakunladi.

Statistikasi
------------

| Jamoa | Mamlakatlar | Mavsum | Oʻyin | Gollar |
| --- | --- | --- | --- | --- |
| LDE (G) | Ekvador bayrogʻi Ekvador | 1984-1992 | 2 | 4 |
| Barcelona S.C. | 1992 | 3 | 1 |
| Calvi F.C. | 1992 | 3 | 5 |
| Barcelona S.C. | 1993 | 11 | 4 |
| Deportivo Quito | 1994 | 4 | 7 |
| Barcelona S.C. | 1995-1999 | 1 | 1 |
| Ferro Carril Oeste | Argentina bayrogʻi Argentina  | 1999-2000 | 12 | 2 |
| Barcelona S.C. | Ekvador bayrogʻi Ekvador | 2000-2003 | 3 | 1 |
| Liga de Quito | 2004-2005 | 5 | 3 |
| Universidad Católica | 2006 | 14 | 2 |
| Academia Alfaro Moreno | 2007 | 11 | 5 |
| Fedeguayas | 2008 | 6 | 1 |

Xalqaro statistikasi
--------------------

| Klub | Mamlakatlar | Mavsum |
| --- | --- | --- |
| Barcelona | Ekvador bayrogʻi Ekvador | 1995 |
| Barcelona | Ekvador bayrogʻi Ekvador | 1997 |
| Liga de Quito | Ekvador bayrogʻi Ekvador | Apertura 2005 |

Jamoalardagi karyerasi
----------------------

Ekvador terma jamoasi tarkibida Luis Gómez 2001-yil 5-sentyabrda JCh-2002 saralash turnirida Kolumbiyaga qarshi safarda durang (0:0) oʻyinida debyut qildi. 2002-yilda uni bosh murabbiy Ernan Dario Gomes 2002- yilgi jahon chempionati uchun terma jamoa tarkibiga kiritdi. Luis Gómez jahon chempionatida zaxirada qoldi, hech qachon maydonga tushmadi. U oxirgi marta 2003-yilda terma jamoada oʻynagan. Umumiy hisobda u Ekvador terma jamoasi safida 12 ta o‘yin o‘tkazib, 1 ta gol urgan.

Manbalar
--------

1. ↑  „https://en.wikipedia.org/wiki/Luis\_G%C3%B3mez\_(footballer)#cite\_note-1".

Havolalar
---------

* soccerway.com
* (ingl.)national-football-teams.com
Renessans olimlari qomusini CC BY 4.0 erkin litzensiyasi bilan tarqatish borasida Oʻzbekiston xalqaro islom akademiyasi Vikimedia Jamgʻarmasiga yozgan maktub
**Renessans olimlari qomusi** — Oʻzbekiston Respublikasida chiqarilgan 1 jildli diniy shaxslar haqidagi ensiklopediya. Kitob o‘zbek, ingliz va arab tillarida tayyorlangan. Unda Oʻrta Osiyodan chiqqan yoki faoliyati Oʻzbekiston tarixi bilan bog‘liq bo‘lgan uch mingdan ortiq olimlar haqidagi qisqacha bio-bibliografik maʼlumotlar mavjud. Shaxslar xalqaro ko‘lamda eʼtirof etilgan arab, fors, turkiy va boshqa tillardagi manbalardan tanlab olingan. Ilmiy jamoatchilik hamda Markaziy Osiyo tarixi, madaniyati va ilm-faniga qiziquvchilar uchun mo‘ljallangan. 

Kitob „Islomning Markaziy Osiyoga yoyilishi: Movarounnahrda diniy-maʼnaviy va ilmiy-madaniy markazlarning shakllanishi va rivojlanishi" granti doirasida nashr etilgan. O‘zbekiston xalqaro islom akademiyasi Ilmiy Kengashi tomonidan nashrga tavsiya qilingan.

Manbalar
--------

1. ↑  Z. Munavvarov va boshqalar*. РЕНЕССАНС ОЛИМЛАРИ ҚОМУСИ* (oʻzbekcha, inglizcha va arabcha), 2021 — 236 bet. ISBN 978-9943-7557-7-2.

  

|  |  |
| --- | --- |
|  | Ushbu maqolada Renessans olimlari qomusi maʼlumotlaridan foydalanilgan. |
**Kichik Blitzen daryosi** uzunligi 12.5-milya (20.1 km) AQShning Oregon shtatidagi Donner va Blitzen daryosining irmog'i.  Kichkina Blitzen daryosi Steens tog'ining g'arbiy qirg'og'ida taxminan 20 milya (32 km) Frenchglen janubi-sharqida va taxminan 70 milya (110 km) Harney okrugidagi Bernsdan janubda joylashgan.   Tik devorli kanyonda gʻarbga oqib oʻtib, Janubiy Fork Donner va Blitzen daryosiga  qoʻshiladi.42°40′26″N 118°47′37″W﻿ / ﻿42.6737752°N 118.7935277°W﻿ / 42.6737752; -118.7935277﻿ (Little Blitzen mouth)GO shimolga yana 40 milya (64 km) davom etadigan Donner va Blitzen asosiy poyasini hosil qiladi. da og'ziga43°17′30″N 118°49′12″W﻿ / ﻿43.291542°N 118.8199273°W﻿ / 43.291542; -118.8199273﻿ (Donner und Blitzen River mouth)GO Malheur ko'lida.  Donner va Blitzen daryosi nemis askarlari tomonidan nomlangan va "momaqaldiroq va chaqmoq" deb tarjima qilingan.  Kichik Blitzen daryosi Santa Klausning bug'ularidan birini esga olar ekan. 

1. 1 2 3  „Online Topographic Maps from the United States Geological Survey".  TopoQuest. Qaraldi: 15-dekabr 2008-yil.
2. ↑
3. ↑  The Geographic Names Information System (GNIS) of the United States Geological Survey (USGS) includes the South Fork in its definition of the main stem Donner und Blitzen River.
4. 1 2  Jouris, David*. All Over the Map: An Extraordinary Atlas of the United States*. Ten Speed Press, 1994 — 92 bet. ISBN 0-89815-649-1. 18-dekabr 2008-yilda qaraldi.
Kibernetika instituti, **"Zamonaviy informatsion texnologiyalari" ilmiy texnika markazi qoshidagi Kibernetika instituti** — kibernetika masalalari bilan shugʻullanadigan ilmiy muassasa. Oʻzbekiston Fanlar akademiyasi V.I. Romanovskiy nomli Matematika institutida 1956-yil "Hisoblash texnikasi" boʻlimi tashkil etildi. Bu boʻlim qisqa vaqt ichida xalq xoʻjaligining muhim va zarur masasalarini yechishga kirishdi. 1959-yilda Oʻzbekistonda birinchi boʻlib "Ural1" EHM si ishga tushirildi. 1961-yilda "Hisoblash markazi" tashkil etilib, unda M-20 EHM si ishga tushirildi. 1963-yilda "Hisoblash markazi" Mexaniqa instituti tarkibiga kiritildi. 1966-yilda Oʻzbekiston Fanlar akademiyasi Hisoblash markazli Kibernetika instituti, 1978-yilda shu institut negizida Oʻzbekiston Fanlar akademiyasi "Kibernetika" ilmiy-ishlab chiqarish birlashmasi tashkil qilindi. 2001-yildan birlashma "Zamonaviy informatsion texnologiyalari" ilmiy texnika markaziga aylantirildi. Markaz tarkibiga K. i. xoʻjalik hisobidagi "Algoritm" ilmiy tadqiqot instituti, Avtomatika va hisoblash texnikasi maxsus loyiha-konstruktorlik byurosi kiradi. Oʻtgan dvar mobaynida birlashmaning faol katnashuvi bilan 108 ta axborot-hisoblash markazlari yaratilgan, 200 dan ortiq avtomatlashtirilgan boshqaruv tizimlari ishga tushirilgan, 400 dan ortiq EHM ishlatilgan. Institutda 100 dan ortiq fan doktori, 800 dan ortik, fan nomzodi tayyorlangan. Ilmiy yoʻnalishlari: yangi axborot texnologiyalarini yaratish; modellashtirish, boshqarish, sunʼiy tafakkur va algoritmlash muammolarini yechish. Institutda 17 laboratoriya ilmiy tadqiqot ishlarini olib boradi, 200 dan ziyod xodim faoliyat koʻrsatadi. Jumladan, Oʻzbekiston Fanlar akademiyasi akademiklaridan V. K- Qobulov, F. B. Abutaliyev, T. F. Bekmurodov, B. A. Bondaryonko, T. Boʻriyev, M.M. Komilov faoliyat koʻrsatmoqda.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Abdol Sulton** — (1580-yilda vafot etgan.) XVI asrda yashab Zomin hokimi sifatida faoliyat yuritgan.
Abdol Sulton - asl ismi Abdumalik Sultonning tavallud yili nomaʼlum boʻlib, shayboniy sultonlaridan, Koʻchkunchixon nevarasi b-b, Abdullatifxonning oʻgʻli, Iskandarxon hukmronligi davri (1561-83 yillar)da Zomin hokimi boʻlgan. Taxt uchun kurashlarda magʻlub boʻlib, Koʻhiston, soʻng Hisori Shodmonga qochib ketgan, oʻsha yerda Oʻzbek Sulton tomonidan 1580-yilda oʻldirilgan. Samarqanddagi Koʻchkunchixon madrasasiga dafn etilgan. Abdol Sulton „Xush" taxallusi bilan sheʼrlar yozgan.

Adabiyotlar
-----------

* „Oʻrta asr Sharq allomalari ensiklopediyasi"; Samarqand:Imom Buxoriy xalqaro markazi 2018.

Manbalar
--------

1. ↑  OʻzME. Birinchi jild. Toshkent, 2000-yil b.18

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  

|  |  |
| --- | --- |
|  | Ushbu maqolada O‘rta asr Sharq allomalari ensiklopediyasi maʼlumotlaridan foydalanilgan. |

  


|  |  |
| --- | --- |
| Alloh yozuvi | *Islom shaxsiyati haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Eddie Cantor** (talaffuzi: "Eddi Kantor", 1892-yil 31-yanvar – 1964-yil 10-oktyabr) — amerikalik komediyachi, aktyor, raqqosa, qoʻshiqchi, qoʻshiq muallifi, kino prodyuseri, ssenariy muallifi va muallif. Brodvey, radio, kino va televizion tomoshabinlarga tanish bo'lgan bu "Pep havoriysi" millionlab odamlar tomonidan deyarli oila a'zosi sifatida qabul qilingan, chunki uning eng yuqori baholangan radio ko'rsatuvlari uning rafiqasi Ida va besh qizi haqidagi samimiy hikoyalar va qiziqarli latifalarni ochib bergan. Uning xitlari orasida "Makin' Whoopee ", "Ida (olma sharbati kabi shirin)", "If You Knew Susie", "Ma! He's Making Eyes at Me", "Mandy ", "My Baby Just Carees of Me", "Margie" va "How Ya Gonna Keep 'em Down on the Farm" larni uchratish mumkin. Shuningdek, u bir nechta qo'shiqlar yozgan, jumladan, "Merrily We Roll Along", "*Merrie Melodies* Warner Bros." multfilmi mavzusi.

Yoshlik
-------

Cantorning erta hayoti haqidagi hisobotlar ko'pincha bir-biriga zid keladi. Ma'lumki, u Nyu-York shahrida havaskor skripkachi Mechel Iskovits (shuningdek, Michael) va uning rafiqasi Meta Kantrowits Iskovits (shuningdek, Maite), rossiyalik yosh yahudiy er-xotinning o'g'li sifatida tug'ilgan. U 1892-yilda tug'ilgan deb qabul qilinadi, garchi bu kun 31-yanvar yoki 10-sentyabr yoki 11-sentyabr kuni bo'lgan Rosh Xashanah haqida munozaralarga sabab bo'lgan bo'lsa ham. Garchi Cantor yetim, onasi tug'ish paytida vafot etgan va otasi pnevmoniyadan vafot etgani haqida xabar berilgan bo'lsa-da, rasmiy ma'lumotlarda buning aksi aytilgan. Meta 1894-yil iyul oyida sil kasalligining asoratlaridan vafot etdi va Mechelning taqdiri noma'lum, chunki uning o'limi haqida guvohnoma bo'lmagan. Uning ismi bo'yicha ham nomuvofiqlik mavjud. Cantorning 1957-yildagi avtobiografiyasi va Cantorning *"Nyu-York Tayms"* nekrologida uning tug'ilgan nomi Isidor Iskovich deb ko'rsatilgan, ammo 20-asrdan keyin nashr etilgan maqolalarda uning tug'ilgan ismi Edward İsrael Itzkovitz deb ko'rsatgan. Uning buvisi Esther Kantrowits (1917-yil 29-yanvarda vafot etgan) uning vasiyligini o‘z qo‘liga oldi va uni Izidor va Isidorning ixchamlashtiruvchisi bo‘lgan Izzy va Itchik deb atagan va uning familiyasi ruhoniy xatosi tufayli Kantrovits deb hisoblangan va qisqartirilgan. Cantorning tug'ilganlik to'g'risidagi guvohnomasi yo'q edi, 19-asrda Nyu-Yorkda tug'ilganlar uchun ham bu holat g'ayrioddiy emas edi.

Manbalar
--------



1. ↑  Obituary *Variety*, October 14, 1964.
2. ↑  David Weinstein*. The Eddie Cantor Story: A Jewish Life in Performance and Politics*. Brandeis University Press, November 7, 2017 — 7 bet. ISBN 978-1-5126-0134-3.
3. 1 2  „Eddie Cantor Dead. Comedy Star Was 72." (en-US). *The New York Times*. United Press International (11-oktabr 1964-yil). Qaraldi: 13-may 2019-yil.
4. ↑  „Banjo Eyes". *movies2.nytimes.com*. Qaraldi: 13-may 2019-yil.
5. ↑  „The Eddie Cantor Story". *Eddie Cantor Official Website*. Qaraldi: 2-sentabr 2013-yil.
6. ↑  „Whoopee!" (en-US). *Baltimore Jewish Times* (3-yanvar 2018-yil). 18-avgust 2020-yilda asl nusxadan arxivlandi. Qaraldi: 13-may 2019-yil.